**PAIKALLINEN VIRKA- JA TYÖEHTOSOPIMUS LUOTTAMUSMIESTEN ASETTAMISESTA, TEHTÄVÄJAOSTA, AJANKÄYTÖSTÄ JA LUOTTAMUSMIEHILLE MAKSETTAVISTA KORVAUKSISTA**

Sopimuksen osapuolet

1. \_\_\_\_\_\_\_\_\_\_\_\_ seurakunta työnantajana
2. Kirkon alat ry viranhaltijoita ja työntekijöitä edustavana pääsopijajärjestönä edustajanaan   
   pääluottamusmies \_\_\_\_\_\_\_\_\_\_\_\_\_\_\_\_\_\_\_\_

Sopimuksen asiallinen soveltamisala

1. Luottamusmiesten asettaminen ja tehtäväjako
2. Luottamusmiehen ajankäyttö
3. Luottamusmieskorvaus

Sopimuksen henkilöllinen soveltamisala

Sopimusta sovelletaan Kirkon alat ry:n asettamiin luottamusmiehiin \_\_\_\_\_\_\_\_\_\_\_\_\_\_\_\_\_\_seurakunnassa.

Sopimusvaltuutus Kirkon yleisessä virka- ja työehtosopimuksessa (KirVESTES)

Sopimus on tehty KirVESTES:n **normaalilausekkeen mukaisest**i ja sen perusteena ovat seuraavat Kirkon luottamusmiessopimuksen määräykset.

1. **Kirkon luottamusmiessopimuksen 4 §:n 1 momentin** mukaan paikallisesti voidaan sopia luottamusmiesten lukumäärästä ja asettamisesta toisin kuin mitä on keskustason sopimuksessa sovittu.
2. **Kirkon luottamusmiessopimuksen 4 §:n 4 momentin mukaan**: Jos luottamusmiehen valintaan oikeutettu Pääsopijajärjestö esittää useamman kuin yhden luottamusmiehen valintaa, on luottamusmiesten tehtäväjaosta ja mahdollisesta luottamusmieskorvauksesta sovittava työnantajan kanssa paikallisella sopimuksella.
3. **Kirkon luottamusmiessopimuksen 9 §:n mukaan** luottamusmiehen ajankäytöstä säännöllisenä työaikana sovitaan paikallisella sopimuksella.
4. **Kirkon luottamusmiessopimuksen 10 §:n 3 momentin mukaan**: Jos Pääsopijajärjestö on asettanut pääluottamusmiehen lisäksi muita luottamusmiehiä, voidaan paikallisella sopimuksella sopia, että KirVESTES 222 §:n ja liitteen 1 mukainen luottamusmieskorvaus jaetaan kaikkien luottamusmiestehtäviä hoitavien kesken tai että pääluottamusmiehelle maksetaan KirVESTES 222 §:n ja ja liitteen 1 mukainen luottamusmieskorvaus ja muulle luottamusmiehelle määritellään muu korvaus.

**Sopimuksen osapuolet ovat Kirkon luottamusmiessopimuksessa olevan sopimusvaltuutuksen perusteella sopineet paikallisesti seuraavasti:**

1. Kirkon luottamusmiessopimuksen 4 §:n 1 momentissa mainittujen luottamusmiesten lisäksi Kirkon alat ry voi asettaa yhden varaluottamusmiehen. Varaluottamusmies hoitaa Kirkon luottamusmiessopimuksessa tarkoitettua luottamusmiestehtävää työnantajalle tehdyn ilmoituksen mukaan, jos varsinainen luottamusmies on vähintään kahden viikon ajan yhdenjaksoisesti estynyt luottamusmiestehtävää hoitamasta. Varaluottamusmiehelle maksettavasta korvauksesta on voimassa, mitä Kirkon luottamusmiessopimuksen 10 §:n 4 momentissa on määrätty.
2. Kirkon luottamusmiessopimuksen 4 §:n 1 momentin määräyksen perusteella seurakuntaan asetettujen Kirkon alat ry:n pääluottamusmiehen sekä sanotussa määräyksessä tarkoitettujen muiden varsinaisten Kirkon alat ry:n luottamusmiesten tehtäväjaosta osapuolet ovat sopineet seuraavasti:
   1. Pääluottamusmies edustaa Kirkon alat ry:tä yhteistyötoimikunnassa ja paikallisten virka- ja työehtosopimusten hyväksymisessä. Lisäksi Pääluottamusmies edustaa kaikkia seurakunnan palveluksessa olevia Kirkon alat ry:n jäseniä kaikenlaisissa palvelussuhteeseen liittyvissä asioissa.
   2. Muu(t) luottamusmies /-miehet edustavat seurakunnan xxx toimipaikassa työskenteleviä Kirkon alat ry:n jäseniä   
      **TAI VAIHTOEHTOISESTI**Muu(t) luottamusmies / -miehet edustavat seurakunnan työskenteleviä Kirkon alat ry:n jäseniä palkkausta / työaikaa/ vuosilomia /kustannusten korvauksia koskevissa asioissa.   
      Lisäksi muu(t) luottamusmies /-miehet toimii pääluottamusmiehen tai muun luottamusmiehen varahenkilönä tämän ollessa estynyt hoitamasta omia luottamusmiestehtäviään.
3. Edellä 1 kohdassa tarkoitetulla varaluottamusmiehellä on oikeus, jolleivat työtehtävät sitä estä, osallistua säännöllisenä työaikana Kirkon luottamusmiessopimuksen 11 §:n 2 momentissa tarkoitettuun koulutustilaisuuteen, (jos varsinainen luottamusmies ei osallistu samaan koulutustilaisuuteen). Osallistuessaan koulutustilaisuuteen varaluottamusmiehelle maksetaan palkkaus ja muut etuudet koulutuksen ajalta samoin perustein kuin on Kirkon luottamusmiessopimuksen 11 §:n 3 momentissa määrätty varsinaisen luottamusmiehen osalta.
4. Luottamusmiesten ajankäytöstä osapuolet ovat sopineet seuraavasti:
   1. Luottamusmiehillä on oikeus saada tarvittava vapautus varsinaisten työtehtäviensä tekemisestä luottamusmiestehtävien edellyttämässä laajuudessa. Vapautuksen laajuus voi vaihdella eri aikoina.
   2. Jos luottamusmiestehtäviin vaadittava ajankäyttötarve on tiedossa työaikamääräysten piiriin kuuluvilla luottamusmiehillä jo työvuoroluetteloa laadittaessa, on se mahdollisuuksien mukaan otettava huomioon jo työvuoroluetteloa vahvistettaessa. Vastaavasti on hengellistä työtä tekevällä virkasuhteisella työajattomalla luottamusmiehellä tiedossa ja arvioitavissa olevat tulevat luottamusmiestehtävät otettava mahdollisuuksien mukaan huomioon hänen työtehtäviään ja työmääräänsä sekä vapaapäiviään suunniteltaessa.
   3. Luottamusmiesten ajankäytön osalta noudatetaan lisäksi Kirkon luottamusmiessopimuksen 9 §:n kohdalla olevaa valtakunnallisten sopijaosapuolten hyväksymää soveltamisohjetta.
5. Jos Kirkon alat ry on edustamiensa henkilöjäsenten lukumäärän perusteella Kirkon luottamusmiessopimuksessa sovitun mukaisesti asettanut pääluottamusmiehen lisäksi yhden tai kaksi varsinaista muuta luottamusmiestä, maksetaan muille varsinaisille luottamusmiehille, kummallekin erikseen, luottamusmieskorvausta 50 € kuukaudessa. KirVESTES:n 222 §:n ja liitteen 1 mukainen luottamusmieskorvaus maksetaan tällöin kokonaan pääluottamusmiehelle. Varaluottamusmiehelle korvaus maksetaan vain Kirkon luottamusmiessopimuksen 10 §:n 4 momentissa tarkoitetussa tilanteessa.

Neuvottelu/tarkistamislauseke

Jos KirVESTES:n valtakunnalliset sopimusosapuolet tekevät muutoksia Kirkon luottamusmiessopimukseen, tämän paikallisen sopimuksen sopijaosapuolet selvittävät, mitä vaikutusta valtakunnallisen sopimuksen muutoksella on tähän virka- ja työehtosopimukseen sopimukseen sekä neuvottelevat keskenään tarvittavista muutoksista.

Sopimuksen voimassaolo

Tämä sopimus tulee voimaan 1.12.2018 ja on voimassa toistaiseksi. Sopimus voidaan kummankin sopimusosapuolen taholta irtisanoa päättymään kolmen (3) kuukauden irtisanomisaikaa noudattaen. Sopimuksen päättymisajankohdan jälkeen noudatetaan Tässä sopimuksessa sovittuihin asioihin Kirkon luottamusmiessopimuksen määräyksiä.

Aika ja paikka

\_\_\_\_\_\_\_\_\_\_\_\_seurakunta, \_\_\_\_\_\_\_\_\_\_\_\_kuuta 2018

Allekirjoitukset

\_\_\_\_\_\_\_\_\_\_\_\_\_seurakunta

Kirkkoherra talouspäällikkö

Kirkon alat ry

Pääluottamusmies luottamusmies luottamusmies